Menantu Sepuluh Ribu

Menantu Sepuluh Ribu ialah sebuah siri drama televisyen Malaysia 2015 dibintangi oleh Fizz Fairuz dan Reen Rahim. Siri ini memulakan tayangan perdana di Slot Azalea TV3 dari 16 Jun 2014 hingga 17 Julai 2014 menggantikan Fajar Aiman.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Drama romantik komedi ini mengisahkan tentang kehidupan Ikhwan (Fizz Fairuz) yang sentisa komited dalam menguruskan empayar perniagaan milik keluarganya sehingga tiada masa untuk mencari pasangan hidup. Meskipun begitu, Ikhwan menjadi dambaan ramai wanita kerana rupa parasnya yang kacak dan kekayaan yang dimilikinya. Mona (Salwa Md Razak) merupakan salah seorang wanita yang tidak pernah berputus asa untuk mendampingi Ikhwan. Mona yakin dia akan menjadi isteri Ikhwan kerana dia mempunyai hubungan yang rapat dengan kakak ipar Ikhwan, Azah Suaymi. 

Sementara itu, Ikhwan berhasrat untuk memperluaskan lagi perniagaan keluarganya dengan membeli tanah di sebuah kampung untuk membuka kilang. Selepas mendapat sokongan dari ayahnya, Datuk Musa (Cat Farish), Ikhwan segera bergerak ke kampung bekas pemandu ayahnya untuk membeli tanah disitu. Kehadiran Ikhwan di kampung itu telah disambut baik oleh Haji Yaakob, bekas pemandu ayahnya. Kemudian, Haji Yaakob (Zack Taipan) membawa Ikhwan bertemu Alang Zulkifli Mohd Salleh yang sememangnya memiliki sebidang tanah. Sesampainya di rumah Alang, pandangan Ikhwan tertumpu pada Umairah yang merupakan salah seorang anak dara Alang. Ikhwan terpegun melihat kerajinan Umairah (Reen Rahim) serta sikap pembersih gadis itu. Hajat Ikhwan untuk membeli tanah di kampung itu telaksana juga apabila Alang bersetuju untuk menjual tanah kepada Ikhwan. Ikhwan membuat keputusan untuk berada dii kampung bagi memberi tumpuan kepada pembangunan kilangnya. Dia juga mula berkawan dengan Umairah. Gadis itu juga seing membantu Ikhwan dalam menyediakan juadah berbuka puasa. 

Ikhwan senang berkawan dengan Umairah. Apabila Ikhwan jatuh sakit, Umairah kerap menziarahinya di rumah Haji Yaakob sehingga sembuh. Ikhwan terasa terhutang budi pada Umairah kerana mengambil berat tentang dirinya. Dari saat itu, mula lahir bibit cinta di antara Umairah dan Ikhwan. Mona mula mencurigai Ikhwan kerana jarang berada di bandar. Lalu, Mona pergi mencari Ikhwan yang berada di kampung. Mona terus marah apabila ternampak kemesraan di antara Ikhwan dan Umairah. Mona mula merancang pelbagai cara untuk menjauhkan mereka berdua. Sementara itu, Ikhwan meluahkan hasratnya untuk memperisterikan Umairah. Keluarga Ikhwan terkejut apabila mendapat tahu Ikhwan sudah mempunyai calonnya sendiri. Apakah yang akan terjadi selepas itu? Adakah hasrat Ikhwan untuk menikmati kebahagian bersama Umairah akan tercapai? Berjayakan Datuk Musa mendapat menantu pilihannya? Apakah rancangan Mona untuk merosakkan hubungan Ikhwan dan Umairah?

Pelakon

Utama
 Fizz Fairuz sebagai Ikhwan (musim 1)
 Reen Rahim sebagai Umairah (musim 1)
 Merah Muhaimin sebagai Ikhwan (musim 2–3)
 Nelissa Nizam sebagai Umairah (musim 2–3)

Pembantu
 Nizam Kama sebagai Lesung
 Arrora Salwa sebagai Mona
 Cat Farish sebagai Datuk Musa
 Annie Arifin sebagai Wana
 Ewan Mohamed sebagai Agus
 Azah Suaymi sebagai Mimi
 Zack Taipan sebagai Pak Akob
 Aida Khalida sebagai Hamidah
 Nor Amisah Abdullah sebagai Hajah Bedah
 Rasyeed Ahmad sebagai Udin
 Ayang Abas sebagai Anis
 Aishah Atan sebagai Datin Mazni
 Afzan A. Rahman sebagai Zubir

Siaran ulangan
Menantu Sepuluh Ribu diulang siar di Slot Dahlia dari 4 April hingga 7 Jun 2015.

Menantu Sepuluh Ribu bakal ditayangkan menerusi Mediacorp Suria bermula 31 Mac bersamaan 2 Syawal 1446H kerana bertetapan dengan Hari Raya Aidilfitri yang disiarkan pada setiap Isnin hingga Jumaat jam 5:00 petang. Dan di TV3 bermula 12 Ogos 2025 bersamaan 18 Safar 1447H, setiap Selasa jam 5:00 petang dan siaran ulangan pada setiap Jumaat jam 10:00 pagi.

Rujukan

Kategori:Drama Melayu 2014
Kategori:Rancangan TV3